|  |
| --- |
| **ΠΡΟΣΚΛΗΣΗ** |

Στα πλαίσια υλοποίησης του Ευρωπαϊκού Προγράμματος EASY GOV: Laboratory Management Platform**,** σας προσκαλούμε να συμμετέχετε την **Τετάρτη 08-02-2023** και ώρα **14:00μμ** στην εκδήλωση παρουσίασης της πλατφόρμας διαχείρισης εργαστηρίων του Έργου, που θα πραγματοποιηθεί με υβριδικό τρόπο:

**Δια ζώσης:** Πανεπιστήμιο Θεσσαλίας, Συγκρότημα Γαιόπολις, Λάρισα, Μικρό αμφιθέατρο του Τμήματος Αγροτεχνολογίας.

**Εξ αποστάσεως:** πλατφόρμα MS Teams μέσω του [**Link**](https://teams.microsoft.com/l/team/19%3aKWlmW_lqaTmtlhoRE7CiNlWPwFbjcKyUDK0iHnZ5N_Y1%40thread.tacv2/conversations?groupId=036be8af-537c-4bb9-b657-aafc4f3132aa&tenantId=3180bf70-17cc-44f6-90a4-5c9476625295)

Στα πλαίσια του Ευρωπαϊκού έργου EASYGOV (Project No. 2020-I-PT0I-KA226-HE-094702) με συντονιστή το Πανεπιστήμιο του Minho στην Μπράγκα της Πορτογαλίας και άλλους τρείς εταίρους (Πανεπιστήμιο Σιένα της Ιταλίας, Πανεπιστήμιο Ρίγα της Λετονίας και το Πανεπιστήμιο Θεσσαλίας), αναπτύχθηκε μια πλατφόρμα διαχείρισης και οργάνωσης των αναλυτικών εργαστηρίων των Πανεπιστημίων. Το έργο επικεντρώθηκε στην ορθή διαχείριση των εργαστηρίων μέσα στις σχολές και στα τμήματα, στη διαχείριση του εξοπλισμού των εργαστηρίων, των χημικών και μικροβιολογικών αναλώσιμων υλικών, δίνοντας έμφαση στη διαχείριση αποβλήτων και στην ασφάλεια. Επιπλέον, μέσω της πλατφόρμας EASYGOV, προωθείται η σωστή συμπεριφορά εντός των εργαστηρίων προτείνοντας διαδικτυακά τεστ που επιτρέπουν την επαρκή εποπτεία και παρέχουν τις βασικές απαιτήσεις όσον αφορά τις ορθές εργαστηριακές πρακτικές.

Κατά τη διάρκεια της εκδήλωσης, οι συμμετέχοντες θα έχουν την ευκαιρία να περιηγηθούν στην πλατφόρμα και να εξοικειωθούν με τις δυνατότητες της. Στο τέλος της δοκιμής προσομοίωσης, θα κληθούν να συμπληρώσουν ηλεκτρονικά, ένα ερωτηματολόγιο με τα σχόλιά τους σχετικά με τη λειτουργικότητα της πλατφόρμας.

Η πρόσκληση συμμετοχής απευθύνεται όχι μόνο στην πανεπιστημιακή κοινότητα, αλλά και σε αναλυτικά εργαστήρια του ιδιωτικού και δημόσιου τομέα, που έχουν ως στόχο τον συστηματικό επανασχεδιασμό των εργαστηριακών δραστηριοτήτων τους, μέσα από αποτελεσματικές πρακτικές διαχείρισης και οργάνωσης των εργασιών τους.

[**Δείτε το πρόγραμμα της εκδήλωσης**](https://uthnoc-my.sharepoint.com/:w:/g/personal/malissiova_o365_uth_gr/EXDj1Bz8_cBPsRQlFSR99YkBML520dsaTHKOvjggsUTfCQ?e=etvQvZ)

[**Η εγγραφή σας**](https://forms.gle/Ujx4CJvyMoBQhxZC9)

Σας ευχαριστούμε για το ενδιαφέρον! Θα χαρούμε να σας έχουμε κοντά μας!

**Για την ομάδα του έργου EASY GOV,**

Δρ Ελένη Μαλισσιόβα

Επιστημονικά Υπεύθυνη